ຕະຫຼາດຮຸ້ນໃນທົ່ວໂລກ ໄດ້ຖີບຕົວສູງຂຶ້ນ ຫຼັງຈາກ ສຫລ ໄດ້ປະກາດ ມາດຕະການ ດ້ານການເງິນ ຂະໜາດໃຫຍ່
ສ່ວນຕະຫຼາດຮຸ້ນຂອງຢູໂຣບ ກໍໄດ້ຕິດຕາມມາ ດ້ວຍການໄຂຕະຫຼາດຊື້ຂາຍຮຸ້ນ ຢ່າງແຂງຂັນ ແລະ ຮຸ້ນໃນອະນາຄົດຂອງສະຫະລັດ ບົ່ງບອກວ່າ ຈະມີລາຄາສູງຂຶ້ນ ເມື່ອ ຕະຫຼາດຮຸ້ນທັງຫຼາຍເປີດຕໍ່ມາໃນມື້ນີ້.
ຕະຫຼາດຮຸ້ນໃນທົ່ວໂລກ ໄດ້ຖີບຕົວສູງຂຶ້ນ ໃນວັນພຸດມື້ນີ້ ຫຼັງຈາກທີ່ ບັນດາຜູ້ນຳຂອງ ສະຫະລັດ ໄດ້ປະກາດມາດຕະການດ້ານການເງິນຂະໜາດໃຫຍ່ ເພື່ອຮັບມືກັບການ ລະບາດຂອງໄວຣັສໂຄໂຣນາ ດັດຊະນີ ນິກເຄອິ (Nikkei) ຂອງຍີ່ປຸ່ນ ໄດ້ຖີບໂຕສູງຂຶ້ນ 8 ເປີິເຊັນ ໃນຕອນປິດ ຕະຫຼາດ ໃນຂະນະທີ່ ດັດຊະນີ ແຮງ ເຊັງ (Hang Seng) ຂອງຮົງກົງ ກໍມີລາຄາ ສູງຂຶ້ນເຖິງ 4 ເປີເຊັນ ໃນຕອນປິດຕະຫຼາດ ແລະຕິດຕາມມາດ້ວຍ ດັດຊະນີ ຊຽງໄຮ ກໍສູງຂຶ້ນເຖິງ 2 ເປີເຊັນ ສ່ວນຕະຫຼາດຮຸ້ນຂອງຢູໂຣບ ກໍໄດ້ຕິດຕາມມາ ດ້ວຍການໄຂຕະຫຼາດຊື້ຂາຍຮຸ້ນ ຢ່າງ ແຂງຂັນ ແລະ ຮຸ້ນໃນອະນາຄົດຂອງສະຫະລັດ ບົ່ງບອກວ່າ ຈະມີລາຄາສູງຂຶ້ນ ເມື່ອ ຕະຫຼາດຮຸ້ນທັງຫຼາຍເປີດຕໍ່ມາໃນມື້ນີ້ ຄວາມບໍ່ແນ່ນອນ ກ່ຽວກັບໄວຣັສໂຄໂຣນາ ແລະຜົນກະທົບຂອງມັນຕໍ່ເສດຖະກິດນັ້ນ ໄດ້ເຮັດໃຫ້ຕະຫຼາດຮຸ້ນທັງຫຼາຍສັ່ນຄອນ ເປັນເວລາຫຼາຍເດືອນແລ້ວ ແລະໄດ້ເຮັດໃຫ້ ລາຄາຮຸ້ນຕ່າງໆ ຕົກລົງເລື້ອຍມາ ໃນຂະນະດຽວກັນ ລັດຖະ ບານຂອງປະເທດຕ່າງໆ ແລະທະນາຄານກາງທັງຫຼາຍ ໄດ້ຟ້າວອອກມາດຕະການກອບກູ້ເສດຖະກິດ